**- สำเนาคู่ฉบับ -**



ที่ มท ๐๘๐๘.๓/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 เมษายน ๒๕๖๔

เรื่อง การสำรวจความเห็นเกี่ยวกับการจัดตั้งเงินทุนส่งเสริมกิจการองค์การบริหารส่วนตำบล

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ที่ มท ๐๘๐๘.๓/ว ๑๘๘๗ ลงวันที่ ๓๐ มีนาคม ๒๕๖๔

 ตามที่กระทรวงมหาดไทยได้แจ้งหลักเกณฑ์และแนวทางปฏิบัติเกี่ยวกับการกู้เงินขององค์การบริหารส่วนตำบล เพื่อให้จังหวัดแจ้งนายอำเภอและองค์การบริหารส่วนตำบลทราบ และถือปฏิบัติ ความละเอียดตามหนังสือที่อ้างถึง นั้น

 กรมส่งเสริมการปกครองท้องถิ่นพิจารณาแล้ว เพื่อให้องค์การบริหารส่วนตำบลมีโอกาส ในการเข้าถึงแหล่งเงินทุนประเภทอื่น ในการกู้เงินไปใช้จ่ายในการจัดทำบริการสาธารณะตามอำนาจหน้าที่ เพื่อประโยชน์ของประชาชนในท้องถิ่นเพิ่มขึ้น และสอดคล้องตามมติคณะรัฐมนตรีเมื่อวันที่ ๒๙ ธันวาคม ๒๕๕๘ ที่เห็นชอบตามข้อเสนอของกระทรวงการคลัง ให้องค์กรปกครองส่วนท้องถิ่นกู้ยืมเงินจากเงินกองทุนในกลุ่มองค์กรปกครองส่วนท้องถิ่นมากกว่าการกู้ยืมเงินจากธนาคารพาณิชย์ จึงขอความร่วมมือจากผู้ว่าราชการจังหวัด เพื่อแจ้งนายกองค์การบริหารส่วนตำบล พิจารณาตอบแบบสำรวจความเห็นเกี่ยวกับการจัดตั้งเงินทุนส่งเสริมกิจการองค์การบริหารส่วนตำบล โดยสแกน QR Code ท้ายหนังสือนี้ แล้วตอบแบบสำรวจผ่านระบบ Google form ให้แล้วเสร็จภายในวันที่ ๕ พฤษภาคม ๒๕๖๔

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

กลุ่มงานนโยบายการคลังและพัฒนารายได้

โทร. ๐-๒๒๔๑-๙๐๐๐ ต่อ ๑๔๒๖-๓๑

ร.อสถ. ......................................

ผอ.สน.คท. ................................

ผอ.กง.คร. .................................

หน.ก./ฝ. ..................................

หน.ง. ........................................

จนท. .........................................

โทรสาร ๐-๒๒๔๑-๘๘๙๘



QR Code แบบสำรวจฯ